
Egészségügyi, Foglalkoztatási és Szociális Bizottság
Döntéshozatal: minősített többség 

Tárgyalás módja: nyilvános ülés

ELŐZETES HATÁSVIZSGÁLAT
a jogalkotásról szóló 2010. évi CXXX törvény 17. § (1) bekezdése alapján
A rendelet tervezet címe: az egészségügyi alapellátások körzeteinek megállapításáról
Társadalmi-gazdasági hatása: A rendelet-tervezet Martfű város egészségügyi alapellátási körzeteit határozza meg, amely a korábban megállapított körzethatárokat nem változtatja meg, csak pontosítja, kiegészíti azt. Ezen kívül a rendelet-tervezet kiegészült az iskola-egészségügyi ellátásnak - a gyakorlatban korábban is így működő – jogszabály szerinti körzetesítésével. Mindezek eredményeként pontos adatokat tartalmazó helyi szabályozás lép hatályba a rendelet-tervezet elfogadásával.
Költségvetési hatása: 

nincs
Környezeti és egészségi következményei: 

nincs
Adminisztratív terheket befolyásoló hatása: Jelen rendelet-tervezet végrehajtásával többlet adminisztratív teher nem jelentkezik.

Egyéb hatása: 

nincs

A jogszabály megalkotásának szükségessége:
A rendelet megalkotásának szükségességét az egészségügyi alapellátásról szóló 1997. évi CLIV. törvény hatályon kívül helyezése, valamint az egészségügyi alapellátásról szóló 2015. évi CXXIII. törvény 6. § (1) bekezdésében biztosított felhatalmazás indokolja.  
A jogszabály alkalmazásához szükséges személyi, tárgyi szervezeti és pénzügyi feltételek:

személyi:

biztosított

szervezeti:

biztosított


tárgyi:

biztosított


pénzügyi:

biztosított

ÁLTALÁNOS INDOKOLÁS
az egészségügyi alapellátások körzeteinek megállapításáról

Az egészségügyről szóló 2015. évi CXXIII. törvény értelmében a települési önkormányzat feladata gondoskodni az egészségügyi alapellátás keretében a háziorvosi és házi gyermekorvosi ellátásról, a fogorvosi alapellátásról, az alapellátáshoz kapcsolódó ügyeleti ellátásról, a védőnői ellátásról és az iskola-egészségügyi ellátásról. A törvény úgy rendelkezik, hogy a települési önkormányzat képviselő-testülete – a Kormány által kijelölt praxiskezelő által megadott szempontokat figyelembe véve – rendeletben megállapítja és kialakítja az egészségügyi alapellátások körzeteit. Az alapellátási törvény szerint a körzetek kialakítása során ki kell kérni az alapellátásért felelős országos módszertani intézet véleményét, továbbá véleményezik még az Országos Tisztifőorvosi Hivatal Alapellátási és Ellátás-szervezési Főosztálya, valamint a Magyar Orvosi Kamara, a Magyar Egészségügyi Szakdolgozói Kamara Megyei Szervezetei.
A rendelet-tervezet szerinti körzetesítés az előző szabályozáshoz képest mindössze annyiban változik, hogy 3 új külterületi utca került bekörzetesítésre, amely alapvetően nem változtatja meg a korábbi arányokat a körzetek lakosságszámára vonatkozóan. Ez a háziorvosi, valamint a védőnői körzetek esetében a 6.547 fős lakosságszámból az I. sz. körzet esetén: 2.165 fő, a II. sz. körzet esetén: 2.290 fő, a III. körzet esetén pedig 2080 fő, a fogorvosi ellátásra vonatkozóan pedig az I. sz. körzetnél: 3.282 fő, a II. sz. körzetnél 3265 fő ellátási kötelezettségét jelenti.

Az iskola-egészségügyi ellátás jogszabály alapján történő körzetesítése új eleme a rendeletnek, melynek meghatározása szintén az arányosság és a feladatellátás célszerűségének elvei alapján történt. Az orvosi feladatokat az iskolánkénti megosztással 2 körzetben a házi gyermekorvos, valamint a II. sz. háziorvosi körzet orvosa látja el. A védőnői ellátást az általános iskola alsó és felső tagozatra történő tagolásával és a középiskolával az alkalmazásban álló három védőnő 3 körzetben biztosítja.  A fogorvosi ellátásra vonatkozóan pedig az általános iskola alsó és felső tagozatra tagolásával és a középiskola képzések szerinti megosztásával biztosítható a megközelítőleg azonos ellátotti tanulószám a két körzetben, a két fogorvos számára.
Ezen kívül a rendelet megalkotását indokolta még, hogy az önálló orvosi tevékenységről szóló 2000. évi II. törvény 2. § (2) bekezdése szerint a praxisjog alapján végezhető önálló orvosi tevékenység – törvényben meghatározott kivétellel – csak települési önkormányzat rendeletében meghatározott háziorvosi körzetben folytatható. 
Mindezeket figyelembe véve szükséges volt az új rendelet megalkotása. 
RÉSZLETES INDOKOLÁS
az egészségügyi alapellátások körzeteinek megállapításáról

Az 1. és a 2. §-okhoz
A rendelet-tervezet 1. §-a meghatározza, hogy kire terjed ki a rendelet hatálya. 

A rendelet-tervezet 2. §-a az egyes egészségügyi alapellátások körzetének meghatározását tartalmazza. 
3. §-hoz

Ez a szakasz tartalmazza a rendelet-tervezet hatályba léptető rendelkezéseit, valamint a korábbi rendelet hatályon kívül helyezését.

Martfű, 2016. május 19. 










Dr. Papp Antal 

